***E l ő t e r j e s z t é s***

**Szociális célú tűzifavásárláshoz kapcsolódó támogatás igénylése**

**tárgyú napirendi pontra**

Litér Község Önkormányzata Képviselő-testületének 2017. augusztus 2. napján

tartandó ülésére

**Tisztelt Képviselő-testület!**

**Tisztelt Bizottság!**

A Kormányzat az elmúlt évek gyakorlatának megfelelően, az idei évben is lehetőséget biztosít a településeknek szociális tüzifa vásárlására, ezért a belügyminiszter pályázatot hirdetett a **települési önkormányzatok szociális célú tüzelőanyag vásárlásához**

Az idei pályázati kiírásban a pályázók köre az 5000 fő lakosságot meg nem haladó önkormányzatok.

Az igényelhető mennyiség az önkormányzat által 2016. -ban foglalkoztatott közfoglaloztatási létszám adatának átlaga, illetve a 2017. január 1-ei lakosságszámból a 80 év feletti korcsoportos adatának együttes száma alapján kerül meghatározásra. Ennek alapján Litér község maximálisan 122 m3 keménylombos tüzifát igényelhet.

2016. évben a kiosztott tüzifa mennyisége 34 m3 volt. Önkormányzat által vásárolt tűzifa nem volt.

Amennyiben a tavaly kiosztott mennyiséget igényeli meg a település, abban az esetben 43 180,- Ft önrészt kell biztosítani.

Kérem a képviselő urakat, a tűzifa mennyiségéről dönteni szíveskedjenek.

**Határozati javaslat**

**Litér Község Önkormányzata Képviselő-testületének**

**……. /2016. (IX.21.) LKt. határozata**

Litér Község Önkormányzatának Képviselő-testülete úgy határozott, hogy a Magyarország 2016. évi központi költségvetéséről szóló 2015. évi C. törvény 1. melléklet IX. Helyi önkormányzatok támogatásai fejezet IX. A helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó kiegészítő támogatására pályázatot nyújt be a Belügyminisztériumhoz.

Litér Község Önkormányzata ……… m3 keménylombos tűzifára nyújtja be pályázati igényét, melyhez költségvetésében biztosítja a bruttó ………….,- Ft-os önrészt.

Litér Község Önkormányzata a szociális tűzifában részesülőktől ellenszolgáltatást nem kér.

A képviselő-testület felhatalmazza a polgármestert az igénybejelentés benyújtására, és a saját forrás rendelkezésére állásáról szóló nyilatkozat megtételére.

Felelős: Szedlák Attila polgármester

Határidő: 2017. augusztus 25.